தமிழ்நாடு முதலமைச்சர் ஒருவர் 1991இல் இருந்து 1996 வரையான கால கட்டத்தில் தனது வருமானத்துக்கு மேலான சொத்துக்கள் சேர்த்திருக்கின்றார் என ஒரு வழக்கு 1996 இல் இருந்து இன்றுவரை அதாவது 19 வருடங்களாக நடந்து கொண்டிருக்கிறது. இன்னும் ஒரு ஆறு வருடங்கள் போனால் அதற்கும் ஒரு விழா எடுக்க வாய்ப்பிருக்கிறது. 250க்கு மேலான சாட்சிகள், பல நீதிபதிகள், இரண்டு மாநில நீதிமன்ற விசாரணைகள் என ஒரு முதலமைச்சர் சொத்து சேர்த்தாரா இல்லையா என வழக்கு தன்பாட்டுக்கு அரச நிதியில் நடந்து கொண்டிருக்கிறது. இடையில் முதலமைச்சர் குற்றவாளிதான் என 2014இல் நாலு வருட ஜெயில், 100கோடி அபராதம் எனத் தீர்ப்பு வந்தது. ஆனால் முதலமைச்சர் செய்த மேல்முறையீட்டில், „அரசு தரப்பு குற்றங்களை நிரூபிக்கவில்லை' என 2015இல் விடுதலை கிடைத்து விடுகிறது. வழக்கு இப்பொழுது மீண்டும் முருங்கை ஏறி இருக்கிறது.